# Kudjotya ke Laussel
| Kudjotya ke Laussel |                         |
|                     |                         |
| \| \|               |                         |
| KOSMARA             |                         |
| Kosmaxo             | Laussel, Marquay Franca |
| Maneka              | 44°56′ L-, 1°08′ R-     |
| EVLARA              |                         |
| Sare                | Gravette Sare           |
| Evla                | 25 000 AR tanda         |
| KIRA                |                         |
| Gije                | 15 cm-                  |
|                     |                         |

|  |

| Tuveli icde Izvopa |

| Tuveli icde Yamba |

| Lekeraporugalafa kudjotya |               |                                                                                                                                                                                                                                                     |
| Gravette Sare             | Gravette Sare | Kudjotya ke Vogelherd • Kudjotya ke Savignano • Kudjotya ke Kostyonki • Kudjotya ke Moravany • Kudjotya ke Renancourt • Kudjotya ke Brassempouy • Kudjotya ke Willendorf • Kudjotya ke Lespugue • Kudjotya ke Laussel • Kudjotya ke Dolní Věstonice |
| Aurignac Sare             | Aurignac Sare | Kudjotya ke Galgenberg • Kudjotya ke Hohle Fels                                                                                                                                                                                                     |


Kudjotya ke Laussel
{{Teliz toza}}
'''Kudjotya ke Laussel''' ( okon ''Kudjotya dem nola'' ) tir lekeugalafa kudjotya evlon gu [[Gravette Sare]] ( moni 25 000 AR tanda ). Kev kalkafa elega seyton balumayar aze kan kerafa varka zo lingeyer. Va koredikya gisa koe ronefa nuba va xa torigina gu nola ke gartol vadjer. Koe tcilaxe ke [[Bordeaux]] ( [[Franca]] ) zo vider.

== Izvot ==
Kudjotya bak 1911 koe Laussel rawopaf debak ke Marquay dota koe Dordogne utca ( [[Franca]] ) zo kosmayar. Keve kalkafa elegapa koafizayana koe zolonafa bada valeve abrotcafa buta vamoe Beune krant poke [[Les Eyzies]] wida, zo trasiyir. Konakara kalkafa elega balumayana gu ayafa vola koe mil debak dere zo kosmayad.

Gaduca ke kosmara va kudjotya pu Lalanne kurmik ke Bordeaux zo yofter. Bantan skeus va rawopa is abdiizvugal, ta suxara va Laussel debak is vegungafa Cap-Blanc buta lizudedayar. Suxara bak 1908 tozuwed, kan yon lizukaf dodelik. Kudjotya dem nola gan Peyrille pomasik ke Lalanne zo kosmayar.

Bak 1911, konak skuks gretcayan azon zo kosmayad :
* wali bareaksat is balemeaksat, dodelik va elega yunkeyena gu nakila nedisa va toloy korobik trasid ;
* ''Kudjotya dem nola'' tozi santoleaksat zo koafizayar ;
* ayikyaf kaatoeks yoltan gu ''Kudjotya dem lujoruyuna taka'', koe twa ke Peyrille pu Lalanne ba 11 ke santoleaksat zo murobayar ;
* bak toleaksat ke 1912, bocafa kudjotya yoltayana gu ''Kudjotya ke Berlin'', pu tcilaxe ke Berlin gan Peyrille kafason zo doler. Mila ina bak Toleafa Tamavageja bal aorara ke alubeaksat ke 1945 va Berlin nuve di zo vilayar. Yon cupaks is tanoy afigasuteks anton lapted.

Kudjotya dem nola keve elegapa dem levak tigis koe vwa razdayasa va raba ke Gravette Sare zo balumayar. Yunkeyeni ki zo solgabeyer, maldeswatanon is gelbetenon. Voxen solgabera roton zo skuyur, me dotolmilon.

== Evlara ==
[[Iyeltak:Venus-de-Laussel-detail-tete.jpg|thumb|240px|right|Pinta ke taka]]
Kudjotya ke Laussel elimackon me zo rotevlayar voxe gu Gravette Sare nope martigafa is badafa drunara zo yofter.
Nume evlon gu mon 25 AR decitda co tiyir.

== Pimtara ==
[[Iyeltak:Venus-de-Laussel-detail-corne.jpg|thumb|240px|right|Pinta ke ronefa ma is nolda]]
Kre gijafa ( 54 cm- x 36 ) gu dzeta gelbetenon zo griiksantuyur.

Kudjotya lentuon zo kaatoeyer. Va nola ke gartol koe ronefa nuba gir. Bata nola sedme lanyona remgrupera co rotir nola vas aultovera. 13 big keve bata nola tigiyid, rosugdalasa va taelafa doca oku puzefa.

[[Iyeltak:Venus-de-Laussel-detail-bras.jpg|thumb|240px|right|Pinta ke taltefa ma]]
Inafa taltefa nuba tir aykayana keve jivot, robazesa da ina nazber. Coba nutisa usuk moe taltefa epita luber.

Milinde icde kota lekeugalafa kudjotya, va konaka volasa agvava dere rowit, i va konaki ki slikeke volayani dum dalkava is kafkeem is moueem is penayeem is lanca, solve ara dum nugeem is gexata askarasa van nola me tigid.

== Dere rupec ==
* [[Lekeraporugalafa kudjotya]]

== Vuestexa ==
{{Vuestexeem}}
<small>
* Lalanne, J.-G., 1911,  « ''Découverte d'un bas-relief à représentation humaine dans les fouilles de Laussel'' », L'Anthropologie, t. 22, p. 257–260.
* Lalanne, J.-G. et Jean Bouyssonie, 1941-46, « ''Le gisement paléolithique de Laussel. Fouilles du Dr Lalanne'' », L'Anthropologie, t. 50, p. 1–163.
* Roussot, A., 2000, « ''La Vénus à la corne et Laussel'' », Éditions Sud-Ouest, 32 p.
</small>
|style="vertical-align: top;"|
{{Kudjotiyelt
|kudjot = Kudjotya ke Laussel
|ewava = Venus-de-Laussel-vue-generale-noir.jpg
|kosmaxo = Laussel, Marquay
|patectanilt = Flag of France.svg
|patecta = [[Franca]]
|sare = Gravette Sare
|evla = 25 000 AR tanda
|maneka = 44°56′ L-, 1°08′ R-
|gije = 15
}}
{{Tuveli:Izvopa teliz|}}
{{Tuveli:Yamba teliz|}}
{{LekeraporugalKudjotya}}
{{Teliz_tena}}

[[Loma:Lekeraporugal|Kudjotya ke Laussel]]
[[Loma:Gravette Sare|Kudjotya ke Laussel]]
[[Loma:Kudjotya ke Lekeraporugal|Lespugue|Kudjotya ke Laussel]]
[{"title": "", "data": {"Kosmaxo": "Laussel, Marquay \u00b7 Franca", "Maneka": "44\u00b056\u2032 L-, 1\u00b008\u2032 R-", "Sare": "Gravette Sare", "Evla": "25 000 AR tanda", "Gije": "15 cm-"}}]